 Orin ọpẹ làwọn ọmọ ìjọ Orí Òkè Ina àti Iṣẹ Ìyanu, ìyẹn Mountain of Fire and Miracles Ministries MFM to jẹ ti Dọkita Daniel Kọlawole Olukọya mú sẹnu lọjọ Tuside àná, nígbà tí ìjọ náà kéde wí pé àwọn yóò bẹrẹ ìsìn olojoojumọ báyìí lórí àwọn amohunmaworan tí GOTV àti DSTV.Irọlẹ àná ni ṣọọṣi MFM kéde ọrọ yìí síta lórí ìkànnì ayélujára tí Fesibuuku. Gẹgẹ bí a ṣe gbọ, wọn ní gbogbo eto lo tí parí láti bere ìsìn olojoojumọ wọn lórí àwọn ìkànnì lórí ẹrọ amohunmaworan tí ileeṣẹ Multichoice, ìyẹn GOTV àti DSTV. Bó tilẹ jẹ pé wọn kò ti í sọ ìgbà àti àkókò táwọn ìsìn náà yóò máa wáyé, wọn jẹ kò ye wá pé fáwọn èèyàn, pàápàá àwọn ọmọ ìjọ náà lè máa mọ nnkan tó ń lọ lásìkò konilegbele yìí ló jẹ káwọn gbé igbesẹ náà. Fáwọn to bá mọ ṣọọṣi MFM, wọn a mọ pe orí ìkànnì amohunmaworan tí Strong nìkan ni wọn wá tẹle, tó sì jẹ pe àwọn tó ń lo DSTV àti GOTV kò láǹfààní láti máa mọ nnkan tó ń lọ. Ṣùgbọn ní báyìí, ọpọ àwọn ọmọ ìjọ náà tó ti gbọ ni wọn ti ń retí kí àwọn aláṣẹ kéde ìgbà àti àkókò. 